b'\n_START_ARTICLE_\nZdru\xc5\xbeenje slovenskih \xc5\xa1portnih dru\xc5\xa1tev v Italiji\n_START_PARAGRAPH_\nZdru\xc5\xbeenje slovenskih \xc5\xa1portnih dru\xc5\xa1tev v Italiji (ZS\xc5\xa0DI) je \xc5\xa1portna organizacija slovenske narodne skupnosti v Italiji. V organizacijo je v\xc4\x8dlanjenih ve\xc4\x8d kot 50 \xc5\xa1portnih dru\xc5\xa1tev in preko njih okoli 7000 \xc4\x8dlanov. Predhodniki zdru\xc5\xbeenja so bili Ju\xc5\xbeni Sokol in Orel (dru\xc5\xa1tva kr\xc5\xa1\xc4\x8danske usmeritve), po prvi svetovni vojni pa je bilo leta 1924 ustanovljeno Udru\xc5\xbeenje slovanskih \xc5\xa1portnih dru\xc5\xa1tev v Italiji. \xc5\xa0tiri leta zatem je delovanje prekinil fa\xc5\xa1isti\xc4\x8dni re\xc5\xbeim, zdru\xc5\xbeenje je bilo po drugi svetovni vojni obnovljeno najprej s Koordinacijskim odborom za \xc5\xa1port in rekreacijo, nato pa leta 1970 na ustanovnem ob\xc4\x8dnem zboru na stadionu 1. maj v Trstu tudi pod dana\xc5\xa1njim imenom. V Trstu je tudi sede\xc5\xbe zdru\xc5\xbeenja, drugo predstavni\xc5\xa1tvo pa je v Gorici. Leta 1983 je zdru\xc5\xbeenje dobilo Bloudkovo nagrado.'